മോദി ഇന്ന് മാര്പ്പാപ്പയെ കാണും പ്രധാനമന്ത്രിയുടെ വരവ് ആഘോഷമാക്കി ഇന്ത്യന് സമൂഹം റോം: പ്രധാനമന്ത്രി നരേന്ദ്ര മോദി ശനിയാഴ്ച ഫ്രാന്സിസ് മാര്പാപ്പയുമായി കൂടിക്കാഴ്ച നടത്തും. ഇന്ത്യന് സമയം ഉച്ചയ്ക്ക് 12 നാണ് കൂടിക്കാഴ്ച. ജി 20 ഉച്ചകോടിയില് പങ്കെടുക്കാനാണ് പ്രധാനമന്ത്രി റോമിലെത്തിയത്. പ്രധാനമന്ത്രിക്ക് ഇന്ത്യന് സമൂഹം ഉജ്വല സ്വീകരണമാണ് ഒരുക്കിയിരുന്നത്. പിയാസയിലെ ഗാന്ധി പ്രതിമയില് പുഷ്പാര്ച്ചന നടത്തിയ ശേഷമാണ് മോദി ഇന്ത്യന് സമൂഹത്തെ കണ്ടത്. തുടര്ന്ന് യൂറോപ്യന് കൗണ്സില് പ്രസിഡന്റ് ചാള്സ് മൈക്കല്, യൂറോപ്യന് കമ്മിഷന് അധ്യക്ഷ ഉര്സുല വാന്ഡെര് ലെയ്ന് എന്നിവരുമായി മോദി സംയുക്ത ചര്ച്ച നടത്തി. ഇന്ത്യ യൂറോപ്യന് യൂണിയന് ഉഭയകക്ഷിബന്ധം, വ്യാപാരം, കോവിഡ് അനന്തര സാമ്ബത്തിക പുനരുജ്ജീവനം, അഫ്ഗാന് പ്രശ്നം, പരിസ്ഥിതി പ്രശ്നങ്ങള് തുടങ്ങിയവ നേതാക്കള് ചര്ച്ച ചെയ്തു. ഇറ്റലിയുടെ പ്രധാനമന്ത്രി മാരിയോ ദ്രാഗി ഉള്പ്പെടെ ഒട്ടേറെ ലോകനേതാക്കളുമായി മോദി ഉച്ചകോടിക്കിടെ കൂടിക്കാഴ്ച നടത്തുന്നുണ്ട്. ഗ്ലാസ്ഗോയില് നവം ബര് 1, 2 തീയതികളില് നടക്കുന്ന കാലാവസ്ഥാ ഉച്ചകോടിയില് പങ്കെടുക്കുന്നതിനായി പ്രധാനമന്ത്രി മോദി ഞായറാഴ്ച വൈകിട്ട് യാത്ര തിരിക്കും.